Vragmotorbestuurder sterf in ongeluk op N1 | Maroela Media
Die foto is deur die gebruiker @PigSpotter op Twitter gelaai.
'n Man is Dinsdagmiddag dood nadat twee vragmotors gebots het op die N1 noord voor die Allandale-afrit in Midrand.
'n Woordvoerder van Netcare911, Jeffrey Wicks, sê die vragmotors het in dieselfde rigting gery toe die een agter in die ander een vasgery het. Die bestuurder van die agterste vragmotor is ernstig beseer en het op die toneel aan sy beserings beswyk. Sy liggaam is met meganiese toerusting uit die wrak verwyder. Reuse verkeersvertragings word verwag terwyl die toneel skoongemaak word.